Személyes véleményem, és sajnos fordult már elő velem: nem találtam meg a ládát, ott kommandóztam a bozótban legalább fél órát, és lehet, hogy szimplán csak rossz napom volt, vagy rossz volt a műholdállás, de nem lett meg. A látnivaló megvolt, a túrát az ajánlott parkolótól a ládáig végigcsináltam, az eltűnt láda helye egyértelműen beazonosítható volt. A ládaoldalon vegyesen szaporodnak a sikeres és sikertelen/panaszkodós logok. (azóta kiderült, valaki áthelyezte) Logolok egy jelszó nélkülit, részletesen leírva, színes, mézes mázas képekkel. Ezután a rejtő megvár egy olyan logot (3 hét, közben a rejtő napi szinten aktív az oldalon), amelyben megtalálják újra a ládát, majd szinte hallatszik, hogy egy "áááhhhhháááááá, csak béna volt" felkiáltással két kézzel kicsapja a megtalálást. Ez nagyon sportszerűtlen. A történet csattanója ott volt, mikor ő logolt nálam jelszó nélkülit. Én elfogadtam neki, és a gerincem is a helyén maradt...